Source: http://www.horneoresany.sk/statut-obce
Timestamp: 2017-10-21 06:45:23+00:00
Document Index: 16335549

Matched Legal Cases: ['§ 11', '§ 2', '§ 2', '§ 3', '§ 4', '§ 9', '§ 9', '§ 18', '§ 11', '§ 13', '§ 1', '§ 27', '§ 33', '§ 11']

Štatút obce | Horné Orešany
Dnes je sobota 21. októbra 2017, meniny má Uršuľa, zajtra Sergej. Význam mien.
Obecné zastupiteľstvo v Horných Orešanoch. na základe ustanovenia § 11 ods. 4 písm. k) zákona SNR č. 369/1990 Zb. o obecnom zriadení v znení neskorších predpisov (ďalej len „zák. č. 369/1990 Zb.“) v y d á v a pre územie (kat. územie) obce Horné Orešany tento
obce HORNÉ OREŠANY
Štatút obce Horné Orešany upravuje v súlade so všeobecne záväznými právnymi predpismi postavenie a pôsobnosť obce, práva a povinnosti obyvateľov obce, základné zásady hospodárenia a financovania, nakladania s majetkom obce, postavenie a pôsobnosť obecného zastupiteľstva, starostu a ďalších orgánov obecnej samosprávy, ich vnútornú štruktúru, formy a metódy ich činnosti, rieši a tiež vzťahy obce k ostatným subjektom verejnej správy, upravuje symboly obce, postup pri udeľovaní čestného občianstva, cien obce a odmien.
Štatút obce Horné Orešany je základným normatívno-právnym a organizačným predpisom obce.
Obec Horné Orešany je samostatným územným samosprávnym a správnym celkom Slovenskej republiky združujúcim občanov, ktorí majú na jej území trvalý pobyt.
Územie obce Horné Orešany je územný celok, ktorý tvorí jedno katastrálne územie.
Zmeny územia obce Horné Orešany možno vykonať len v súlade s ust. § 2 ods. 3 až 5 a ust. § 2a zákona č. 369/1990 Zb. a na nej nadväzujúcimi osobitnými právnymi predpismi.
Obec Horné Orešany je právnickou osobou, ktorá za podmienok ustanovených zákonom samostatne hospodári s vlastnými majetkom a s vlastnými príjmami.
Obec Horné Orešany hospodári a nakladá aj s majetkom štátu, ktorý bol obci zverený v súlade s platnou právnou úpravou.
Obec Horné Orešany môže nakladať aj s majetkom fyzických a právnických osôb. pokiaľ je na takéto nakladanie zmocnená právnym predpisom alebo dohodou.
Obec Horné Orešany má právo na vlastné symboly.
Ukladať obci Horné Orešany povinnosti a obmedzenia pri výkone samosprávy možno len na základe zákona alebo na základe medzinárodnej zmluvy.
Obyvateľom obce Horné Orešany je osoba, ktorá má na území obce trvalý pobyt. Podmienky získania trvalého pobytu upravuje osobitná právna úprava.
Obyvatelia obce sa zúčastňujú na samospráve obce najmä výkonom svojich práv a povinností, ktoré sú zakotvené predovšetkým v ust. § 3 ods. 2 a 3 a ust. § 4 ods. 2 zákona č. 369/1990 Zb. o obecnom zriadení v znení neskorších právnych predpisov.
Obec má voči občanom povinnosti stanovené zákonmi a inými všeobecne záväznými právnymi predpismi.
Na samospráve obce má právo sa podieľať aj ten, kto má na území obce vo vlastníctve nehnuteľný majetok alebo, kto platí miestnu daň alebo miestny poplatok, tiež ten, kto je v obci prihlásený na prechodný pobyt, alebo dlhodobý pobyt, alebo ten, kto má čestné občianstvo obce.
Tieto osoby však nemajú právo voliť a byť volený do orgánov samosprávy obce, ako aj právo hlasovať o dôležitých otázkach života a rozvoja obce (miestne referendum).
Obec je povinná poskytnúť obyvateľovi obce nevyhnutnú okamžitú pomoc v čase náhlej núdze spôsobenej živelnou pohromou, haváriou alebo inou obdobnou udalosťou, najmä zabezpečiť mu prístrešie, stravu alebo inú nevyhnutnú materiálnu pomoc.
Obec poskytuje obyvateľom sociálnu pomoc a využíva podporné mechanizmy v oblasti sociálnych vecí v súlade s platnou právnou úpravou.
Obec vydá (môže vydať) samostatné zásady, ktoré budú obsahovať podmienky poskytovania sociálnej pomoci a využívania podporných mechanizmov.
Obec samostatne rozhoduje a uskutočňuje všetky činnosti súvisiace so správou obce a jej majetku, samostatne zabezpečuje všetky úlohy vyplývajúce jej z jej samosprávnej pôsobnosti stanovenej osobitným zákonom, ak takéto činnosti v zmysle zákona nevykonáva štát alebo iná právnická alebo fyzická osoba.
Postup pri príprave materiálov a podkladov, pri prijímaní nariadení obce, ich vydávaní ako aj spôsob kontroly plnenia týchto nariadení stanovuje zákon, tento štatút a Rokovací poriadok Obecného zastupiteľstva v Horných Orešanoch.
Majetok obce HORNÉ OREŠANY
Majetok obce tvoria všetky hnuteľné a nehnuteľné veci vo vlastníctve obce a všetky pohľadávky a iné majetkové práva obce
Obec môže zveriť svoj majetok do správy svojím organizáciám a obchodným spoločnostiam podľa osobitného predpisu. Rozsah nakladania a disponovania s takýmto majetkom sa musí upraviť v zakladateľských, resp. zriaďovateľských listinách týchto subjektov schválených v OZ.
Majetok obce Horné Orešany sa používa najmä:
Evidenciu o stave a pohybe majetku obce vedie Obecný úrad v Horných Orešanoch v súlade s platnou právnou úpravou.
V majetkových veciach (majetkoprávnych záležitostiach) obce Horné Orešany koná v jej mene navonok starosta obce Horné Orešany na základe uznesenia OZ.
Obecné zastupiteľstvo môže zriaďovať, zrušovať a kontrolovať rozpočtové a príspevkové organizácie obce a na návrh starostu vymenúvať a odvolávať ich vedúcich (riaditeľov), zakladať a zrušovať obchodné spoločnosti a iné právnické osoby a schvaľovať zástupcov obce do ich orgánov, ako aj schvaľovať majetkovú účasť obce v právnickej osobe.
Podrobnosti o hospodárení a nakladaní s majetkom obce upravujú „Zásady hospodárenia s majetkom obce Horné Orešany“, ktoré schvaľuje Obecné zastupiteľstvo v Horných Orešanoch (§ 9 ods. 1 zák. SNR č. 138/1991 Zb. o majetku obcí v znení zmien a doplnkov).
- majetok obce Horné Orešany,
Financovanie a rozpočet obce HORNÉ OREŠANY
Obec financuje svoje potreby predovšetkým z vlastných príjmov, zo štátnych dotácií ako aj z ďalších zdrojov.
Obec môže financovať svoje úlohy aj z prostriedkov združených s inými obcami, (mestami), so samosprávnymi krajmi, príp. s inými právnickými a fyzickými osobami.
Obec môže financovať zabezpečovanie svojich potrieb aj z prostriedkov mimorozpočtových peňažných fondov (ďalej len "peňažné fondy"), zo zisku z podnikateľskej činnosti, z návratných zdrojov financovania, zo združených prostriedkov.
Obci môžu byť poskytnuté dotácie zo štátneho rozpočtu Slovenskej republiky .Rozsah účelových a neúčelových dotácií upravujú každoročne rozpočtové pravidlá Slovenskej republiky.
Obec si môže zriadiť na plnenie svojich úloh mimorozpočtové peňažné fondy. Na plnenie úloh spoločných pre viac obcí alebo z iného dôvodu môžu obce zriadiť spoločný fond, správu fondu vykonáva rada fondu ustanovená obcami, ktoré fond zriadili a to podľa dohodnutých pravidiel.
Základom finančného hospodárenia obce je rozpočet obce zostavovaný v súlade s platnou právnou úpravou a schvaľovaný Obecným zastupiteľstvom v Horných Orešanoch.
Pred schválením sa rozpočet obce musí zverejniť najmenej na pätnásť dní na úradnej tabuli v obci, aby sa k nemu mohli obyvatelia obce vyjadriť (§ 9 ods. 2 zák. č. 369/1990 Zb. v znení zmien a doplnkov).To isté sa týka záverečného účtu obce.
Príjmovú časť rozpočtu obce tvoria najmä: výnosy miestnych daní a poplatkov podľa osobitného predpisu, nedaňové príjmy z vlastníctva a z prevodu vlastníctva majetku obce a z činnosti obce a jej rozpočtových organizácií podľa tohto alebo osobitného zákona, výnosy z finančných prostriedkov obce, sankcie za porušenie finančnej disciplíny uložené obcou, dary a výnosy dobrovoľných zbierok v prospech obce, podiely na daniach v správe štátu podľa osobitného predpisu, dotácie zo štátneho rozpočtu na úhradu nákladov preneseného výkonu štátnej správy v súlade so zákonom o štátnom rozpočte na príslušný rozpočtový rok a dotácie zo štátnych fondov, ďalšie dotácie zo štátneho rozpočtu v súlade so zákonom o štátnom rozpočte na príslušný rozpočtový rok, účelové dotácie z rozpočtu vyššieho územného celku alebo z rozpočtu inej obce na realizáciu zmlúv podľa osobitných predpisov, prostriedky z Európskej únie a iné prostriedky zo zahraničia poskytnuté na konkrétny účel, iné príjmy ustanovené osobitnými predpismi.
podľa osobitných predpisov, záväzky vzniknuté zo spolupráce s inou obcou alebo s vyšším územným celkom, prípadne s ďalšími osobami na zabezpečenie úloh vyplývajúcich z pôsobnosti obce vrátane záväzkov vzniknutých zo spoločnej činnosti, výdavky vyplývajúce z medzinárodnej spolupráce obce, úroky z prijatých úverov, pôžičiek a návratných finančných výpomocí, výdavky súvisiace s emisiou cenných papierov vydaných obcou a na výdavky na úhradu výnosov z nich, iné výdavky ustanovené osobitnými predpismi.
Prebytky rozpočtu obce možno previesť do mimorozpočtového fondu obce, alebo do rozpočtu obce na ďalší kalendárny rok. Použitie prostriedkov fondov schvaľuje na konkrétnu akciu OZ.
Účtovníctvo o stave a pohybe majetku obce, o výnosoch, príjmoch a výdavkoch a o finančných vzťahoch k štátnemu rozpočtu, v súlade s platnou právnou úpravou vedie Obecný úrad v Horných Orešanoch.Hospodárenie s prostriedkami rozpočtu obce sa riadi osobitnými právnymi predpismi.
Ak nie je rozpočet obce schválený obecným zastupiteľstvom do 31. decembra bežného roka, spravuje sa rozpočtové hospodárenie v dobe od 1. januára rozpočtového roka do schválenia rozpočtu obce rozpočtovým provizóriom .
Podrobnejšiu úpravu hospodárenia v období rozpočtového provizória obsahujú „Zásady nakladania s finančnými prostriedkami obce Horné Orešany“, ktoré schvaľuje Obecné zastupiteľstvo v Horných Orešanoch.
Orgánmi obce Horné Orešany sú:
Obecné zastupiteľstvo v Horných Orešanoch zriaďuje podľa potreby alebo podľa osobitných predpisov svoje orgány, ktorými sú najmä:
b)obecný hasičský zbor v Horných Orešanoch
Osobitné postavenie má hlavný kontrolór obce, ktorého volí obecné zastupiteľstvo (§ 18 zák. č. 369/1990 Zb. v znení neskorších predpisov).
Hlavný kontrolór je zamestnancom obce Horné Orešany.
Obec Horné Orešany zriaďuje aj iné komisie a útvary v súlade s platnou právnou úpravou – napr. podľa zák. č. 523/2003 Z. z. o verejnom obstarávaní, zák. č. 152/1998 Z. z., o sťažnostiach a pod.
Obecné zastupiteľstvo obce Horné Orešany
Obecné zastupiteľstvo v Horných Orešanoch je zastupiteľský zbor obce Horné Orešany zložený z poslancov zvolených v priamych voľbách obyvateľmi obce Horné Orešany na štyri roky.
Obecné zastupiteľstvo v Horných Orešanoch má 9 poslancov.
Obecné zastupiteľstvo rozhoduje o všetkých základných otázkach života obce Horné Orešany a vykonáva svoju vyhradenú právomoc podľa § 11 ods.4 zák. č. 369/1990 Zb. o obecnom zriadení v znení neskorších zmien a doplnkov.
c) chvaľovať územný plán obce alebo jej časti a koncepcie rozvoja jednotlivých oblastí života obce,
k) schvaľovať rokovací poriadok, pracovný poriadok, organizačný poriadok a pod.,
q) schvaľovať zmluvné prevody vlastníctva hnuteľného majetku nad hodnotu 10.000 Sk,
r) schvaľovať nakladanie s majetkovými právami,
Podrobnú úpravu pravidiel rokovania obecného zastupiteľstva, najmä prípravu a obsah rokovania, prípravu materiálov a podklad na rokovanie, spôsob uznášania sa a prijímania všeobecne záväzných nariadení obce, uznesení obecného zastupiteľstva, spôsob kontroly plnenia uznesení a zabezpečovania úloh týkajúcich sa obecnej samosprávy stanovuje Rokovací poriadok Obecného zastupiteľstva v Horných Orešanoch.
Starosta obce je štatutárnym orgánom obce v majetkovoprávnych vzťahoch obce a v pracovnoprávnych vzťahoch zamestnancov obce, v administratívnych vzťahoch je správnym orgánom (§ 13 ods. 5 zák. č. 369/1990 Zb.), v daňových a poplatkových vzťahoch je správcom dane (§ 1a písm. b/ zák. SNR č. 511/1992 Zb. o správe daní a poplatkov v znení zmien a doplnkov).
a)zvoláva a vedie zasadnutia obecného zastupiteľstva a podpisuje ich uznesenia,
c)zastupuje obec navonok – vo vzťahu k štátnym orgánom, k právnickým a fyzickým osobám,
d)rozhoduje o všetkých veciach správy obce, ktoré nie sú zákonom, týmto štatútom, alebo iným rozhodnutím obecného zastupiteľstva vyhradené obecnému zastupiteľstvu,
e)uschováva erb obce, vlajku obce a pečať obce a používa obecné symboly,
Starosta môže pozastaviť výkon uznesenia obecného zastupiteľstva ak sa domnieva, že odporuje zákonom alebo je pre obec zjavne nevýhodné tak, že ho nepodpíše do 10 dní od jeho schválenia obecným zastupiteľstvom.
Podrobnejšiu úpravu pôsobnosti zástupcu starostu obsahuje Organizačný poriadok Obecného úradu v Horných Orešanoch.
Hlavný kontrolór je zamestnancom obce, ktorý vykonáva kontrolu úloh obce vyplývajúcich z pôsobnosti obce a v súlade s platnou právnou úpravou.
Hlavný kontrolór kontroluje zákonnosť, účinnosť, hospodárnosť a efektívnosť pri hospodárení a nakladaní s majetkom a majetkovými právami obce, ako aj s majetkom, ktorý obec užíva podľa osobitných predpisov, kontroluje príjmy, výdavky a finančné operácie obce, kontroluje dodržiavanie všeobecne záväzných právnych predpisov vrátane nariadení obce, kontroluje plnenie uznesení obecného zastupiteľstva, kontroluje dodržiavania interných predpisov obce a kontroluje plnenie ďalších úloh ustanovených osobitnými predpismi.
c) právnické osoby, v ktorých má obec majetkovú účasť, a iné osoby, ktoré nakladajú majetkom obce alebo ktorým bol majetok obce prenechaný na užívanie, a to v rozsahu dotýkajúcom sa tohto majetku,
Kontrolná činnosť hlavného kontrolóra sa nevzťahuje na konanie, v ktorom o právach, právom chránených záujmoch alebo o povinnostiach právnických osôb alebo fyzických osôb rozhoduje starosta v správnom konaní podľa § 27 Zákona o obecnom zriadení.
Hlavný kontrolór je za svoju činnosť zodpovedný obecnému zastupiteľstvu, ktorému je povinný minimálne raz štvrťročne podávať správu o vykonanej činnosti za uplynulé obdobie.
Obecné zastupiteľstvo zriaďuje komisie ako svoje stále alebo dočasné poradné, iniciatívne a kontrolné orgány.
Komisie sú zložené z poslancov obecného zastupiteľstva a z ďalších osôb zvolených obecným zastupiteľstvom z radov odborníkov.
Obec Horné Orešany má vytvorené tieto stále komisie:
- komisia stavebná a životného prostredia
- komisia školstva a zdravotníctva
- komisia ochrany a verejného poriadku
a)vypracúvajú stanoviská k materiálom prerokúvaným obecnými orgánmi, k najdôležitejším otázkam života obce
b)vypracúvajú návrhy a podnety na riešenie najdôležitejších otázok života v obci a predkladajú ich orgánom obce, ktoré sú povinné sa nimi zaoberať a o výsledku komisiu informovať,
c)kontrolujú spôsob realizácie uznesení obecného zastupiteľstva a obecnej rady, dozerajú na hospodárenie s majetkom obce, prípadne majetkom ponechaným obci na dočasné užívanie, ďalej dozerajú na podnikateľskú a investičnú činnosť v obci, kontrolujú ako sa vybavujú sťažnosti, oznámenie a podnety, príp. pripomienky obyvateľov obce.
Komisie sa schádzajú podľa potreby, najmenej však jedenkrát za štvrť roka.
Zásady rokovania a uznášania sa si komisia stanoví na svojom prvom zasadnutí, resp. v samostatnom Rokovacom poriadku komisií Obecného zastupiteľstva v Horných Orešanoch, ktoré schvaľuje obecné zastupiteľstvo.
Obecný úrad je výkonným orgánom obecného zastupiteľstva a starostu. Obecný úrad je zložený zo zamestnancov obce. Obecný úrad nemá právnu subjektivitu.
Vnútornú organizáciu obecného úradu, najmä jeho organizačné členenie, pôsobnosť jednotlivých útvarov, zásady riadenia, zásady organizačnej štruktúry úradu a tiež ich vzájomné vzťahy obsahuje Organizačný poriadok Obecného úradu v Horných Orešanoch, ktorý schvaľuje Obecné zastupiteľstvo v Horných Orešanoch.
Vedúci kancelárie obecného úradu
Vedúci kancelárie obecného úradu je zamestnancom obce, ktorého vymenúva a odvoláva starosta obce po schválení v obecnom zastupiteľstve.
Vedúci kancelárie obecného úradu zodpovedá za svoju činnosť starostovi.
Vedúci kancelárie obecného úradu plní najmä nasledovné úlohy:
Vedúci kancelárie obecného úradu plní aj ďalšie úlohy, ktoré mu uloží obecné zastupiteľstvo a starosta v rozsahu kompetencií obce.
V obci Horné Orešany pôsobí Obecný hasičský zbor Horných Orešanoch (spoločne zriadený hasičský zbor, protipožiarna hliadka), ktorý zriaďuje Obecné zastupiteľstvo v Horných Orešanoch. Obecné zastupiteľstvo tiež určuje objem mzdových prostriedkov a rozsah technických prostriedkov potrebných na jeho činnosť.
Postavenie, organizáciu, početné stavy, riadenie a samotnú činnosť obecného hasičského zboru upraví obecné zastupiteľstvo v Organizačnom poriadku Obecného hasičského zboru v Horných Orešanoch s tým, že podľa § 33 ods. 8 zákona č. 314/2001 Z. z. o ochrane pred požiarmi v znení neskorších predpisov podrobnosti o postupe pri určovaní počtu členov obecného hasičského zboru a o materiálno-technickom vybavení upravuje vyhláška Ministerstva vnútra SR č. 169/2002 o hasičských jednotkách v znení neskorších predpisov.
HLASOVANIE OBYVATEĽOV OBCE HORNÉ OREŠANY
Hlasovanie obyvateľov obce Horné Orešany o najdôležitejších otázkach života a rozvoja obce vyhlasuje obecné zastupiteľstvo.
Obecné zastupiteľstvo musí vyhlásiť hlasovanie obyvateľov obce, ak ide o (§ 11a ods. 1 zák. č. 369/1990 Zb.):
c)petíciu skupiny obyvateľov obce v počte aspoň 30 % oprávnených voličov.
Výsledky hlasovania obyvateľov obce sú platné, ak sa na ňom zúčastnila aspoň polovica oprávnených voličov, oprávnených voliť podľa zákona o voľbách do orgánov samosprávy obcí. Rozhodnutie obyvateľov obce je prijaté, ak za návrh predložený na hlasovanie hlasovala nadpolovičná väčšina voličov, ktorí sa zúčastnili hlasovania. Obecné zastupiteľstvo vyhlási výsledky hlasovania obyvateľov obce do troch dní od doručenia zápisnice o výsledkoch hlasovania na úradnej tabuli.
ak to požiada petíciou najmenej 30 % oprávnených voličov,
Verejné zhromaždenie sa zvoláva oznámením na úradnej tabuli na Obecnom úrade v Horných Orešanoch, príp. iným vhodným spôsobom (napr. vyhlásením v obecnom rozhlase a pod.).
c)požadovať od riaditeľov právnických osôb založených alebo zriadených obcou, od vedúcich rozpočtových, príspevkových organizácií a iných subjektov s majetkovou účasťou obce vysvetlenia vo veciach týkajúcich sa ich činností,
d)požadovať informácie a vysvetlenia od fyzických a právnických osôb, ktoré vykonávajú v obci podnikateľskú činnosť vo veciach týkajúcich sa dôsledkov ich podnikania v obci,
e)zúčastňovať sa na previerkach, kontrolách, na vybavovaní sťažností, oznámení a podnetov, ktoré vykonávajú orgány samosprávy obce a hlavný kontrolór obce,
a)zložiť zákonom predpísaný sľub na prvom zasadnutí obecného zastupiteľstva, ktorého sa zúčastní,
c)dodržiavať Štatút obce Horné Orešany, Rokovací poriadok obecného zastupiteľstva v Horných Orešanoch ako aj ďalšie organizačné normy a predpisy,
d)dodržiavať a rešpektovať účinné všeobecne záväzné nariadenia obce a v rámci svojich možností a schopností vykonávať ich kontrolu a rešpektovanie,
e)obhajovať záujmy obce a jej obyvateľov.
Poslanec nesmie byť pre výkon svojej funkcie ukrátený na právach ani na nárokoch vyplývajúcich z jeho pracovného alebo obdobného pomeru.
Poslancom obecného zastupiteľstva, ktorí sú pre výkon funkcie dlhodobo plne uvoľnení zo zamestnania patrí namiesto mzdy alebo inej odmeny v zamestnaní primeraný plat od obce. Jeho pracovný vzťah v doterajšom zamestnaní sa zachováva za podmienok podľa osobitných predpisov.
Poslancom, ktorí nie sú v pracovnom alebo obdobnom pomere, obec poskytuje náhradu ušlého zárobku.
Veci spoločného záujmu obce Horné Orešany a okolitých miest a obcí sa riešia dohodou obce s okolitými mestami a obcami.
a) erb obce Horné Orešany
b) zástava obce Horné Orešany
Erb obce Horné Orešany
Erb obce Horné Orešany tvorí: v modrom štíte zlatý orechový strom s koreňmi a striebornými orechmi v korune, striebornou vinohradníckou motykou vpravo a strieborným vinohradníckym nožom vľavo.
Podrobné a záväzné vyobrazenie erbu obce Horné Orešany tvorí prílohu č. 1 tohto štatútu.
c) na listinách o udelení čestného občianstva obce Horné Orešany, ceny obce Horné Orešany a uznaniach obce Horné Orešany,
d) na budovách, kde má sídlo Obecný úrad v Horných Orešanoch,
g) v miestnom rímsko-katolíckom kostole od času posviacky symbolov obce.
Listiny s erbom obce sa používajú len vtedy, ak obsahujú nariadenia, uznesenia alebo rozhodnutia
orgánov obce, alebo ak osvedčujú dôležité skutočnosti alebo oprávnenia.
Obec Horné Orešany určí všeobecne záväzným nariadením podrobnejšiu úpravu používania erbu obce Horné Orešany.
Zástava obce Horné Orešany
Zástavu obce Horné Orešany tvorí: päť pozdĺžnych pruhov vo farbách modrej 1/7, bielej 2/7, modrej 1/7, žltej 2/7 a modrej 1/7 a je ukončená tromi cípmi.
Podrobné a záväzné vyobrazenie zástavy obce Horné Orešany tvorí prílohu č. 2 tohto štatútu.
Zástavu obce Horné Orešany používa starosta a obecné zastupiteľstvo pri oficiálnych príležitostiach obecného, príp. štátneho charakteru, a to vyvesením na budovách, v ktorých sídlia, príp. v sieňach, kde sa koná slávnostné zhromaždenie.
a)zástava sa nesmie použiť poškodená, ani zašpinená a nesmie sa zväzovať do ružice,
b)na zástave nesmie byť žiadny text, vyobrazenie, obraz, znak alebo odznak, kytica, smútočný závoj a pod.
Obec Horné Orešany určí všeobecne záväzným nariadením podrobnejšiu úpravu používania zástavy obce Horné Orešany.
a) Čestné občianstvo obce Horné Orešany
c) Cena starostu obce Horné Orešany
Čestné občianstvo obce Horné Orešany
Osobám, ktoré sa obzvlášť významným spôsobom zaslúžili o rozvoj a zveľaďovanie obce, ochranu jeho záujmov a šírenie jeho dobrého mena vo svete, alebo ktorí obohatili ľudské poznanie vynikajúcimi tvorivými výkonmi, môže obecné zastupiteľstvo udeliť Čestné občianstvo obce Horné Orešany.
Slávnostné odovzdanie listiny poctenému sa vykoná spravidla na mimoriadnom zasadnutí obecného zastupiteľstva. Poctený občan sa pri tejto príležitosti alebo pri svojej prvej návšteve obce zapisuje do Kroniky obce Horné Orešany.
Vyznamenania I., II. a III. stupňa
Vyznamenania I., II. a III. stupňa sa udeľujú za:
Návrhy na udelenie vyznamenaní môžu obecnému zastupiteľstvu predkladať poslanci, starosta, príp. aj občania obce.
Návrhy musia byť riadne odôvodnené. O udelení vyznamenaní rozhoduje obecné zastupiteľstvo 3/5 väčšinou všetkých poslancov.
Vyznamenanie tvorí plaketa s erbom obce a diplom, v ktorom je uvedené meno a priezvisko.
Vyznamenanie obce slávnostne odovzdáva laureátom starosta obce.
Výnimočne sa môže vyznamenanie udeliť jednotlivcovi i po jeho smrti – in memoriam. V takomto prípade sa vyznamenania môžu odovzdať rodinným príslušníkom pocteného.
Udelenie ceny starostu obce navrhuje starosta obce – občanom obce za úspešnú a záslužnú činnosť v prospech obce. O udelení tejto ceny rozhoduje obecné zastupiteľstvo.
Cenu starostu obce Horné Orešany tvorí vecný dar v hodnote.
Cena starostu sa môže udeliť raz ročne.
Evidencia sa vedie v Kronike obce Horné Orešany, ktorá má obsahovať mená a hlavné údaje ocenených, dátum udelenia cien, ako aj stručné zdôvodnenie, pre ktoré boli jednotlivým osobám udelené.
Kronika obce Horné Orešany sa vedie v úradnom jazyku, príp. aj v jazyku príslušnej národnosti.
Text jednotlivých štvrťročných zápisov do kroniky schvaľuje komisia kultúry a športu.
Obec je povinná poskytnúť obyvateľovi nevyhnut
Malokarpatský posol 2017/10
Malokarpatský posol, 8. 10. 11:54
Všeobecné záväzné nariadenia, 6. 10. 13:25
Zoznam zaregistrovaných kandidátov pre voľby do TTSK
Rôzne, 29. 9. 12:55
Malokarpatský posol 2017/09
Malokarpatský posol, 17. 9. 10:14
Zmeny CP prímes. dopravy 2017/2018
Rôzne, 14. 9. 7:58
Aktuality (168 / 16.0%)
Fotografie (144 / 13.7%)
Samospráva (45 / 4.3%)
Inf. pre občanov (121 / 11.5%)
Šport (174 / 16.6%)
Hlasy: 1050